
REFERAT DE APROBARE A PROIECTULUI DE HOTARARE
Privind aprobarea  organizării şi funcţionării reţelei  şcolare  a unităţilor de învăţământ preuniversitar de stat şi particular  de pe raza Municipiului Timişoara, pentru anul şcolar 2020-2021

1.Descrierea situaţiei actuale
   Reţeaua şcolară a unităţilor de învăţământ preuniversitar de stat şi particular  de pe raza Municipiului Timişoara este formată din: 
· unităţi de învăţământ preuniversitare de stat acreditate;
· unităţi de învăţământ preuniversitare de stat autorizate;
· unităţi de învăţământ preuniversitare privat acreditate;
· unităţi de învăţământ preuniversitare de privat autorizate ;
· unităţi de învăţământ pentru activităţi extraşcolare, centrele de excelenţă şi cluburile sportive
şcolare, comunicate de Inspectoratul Şcolar Judeţean Timiş . 
   Conform art.24 din Metodologia privind fundamentarea cifrei de şcolarizare pentru învăţământul preuniversitar de stat, evidenţa efectivelor de preşcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar 2020-2021, aprobată prin Ordinul nr. 5090/30.08.2019 al Ministerului Educaţiei Naţionale,  organizarea reţelei şcolare se realizează, în ordine, cu respectarea următoarelor etape:
  „ a) realizarea proiectului de reţea şcolară de către consiliul local/consiliul judeţean;
   b) transmiterea proiectului de reţea şcolară, însoţit de un raport argumentativ privind structura reţelei şcolare propuse să funcţioneze în anul şcolar următor, realizat de către consiliul local/consiliul judeţean, de către primar/preşedintele consiliului judeţean, către inspectoratul şcolar/Ministerul Educaţiei Naţionale, cu solicitarea de emitere a avizului conform, potrivit prevederilor legale;
   c) transmiterea către autorităţile administraţiei publice locale (primarul şi consiliul local, respectiv preşedintele consiliului judeţean şi consiliul judeţean) a listei unităţilor de învăţământ pentru care se acordă aviz conform, precum şi a listei unităţilor de învăţământ pentru care nu se acordă aviz conform (însoţită de un raport care conţine motivele neacordării avizului conform şi propuneri privind organizarea acestora);
   d) aprobarea, prin hotărâre a consiliului local sau, după caz, a consiliului judeţean, a reţelei şcolare pe baza avizului conform al inspectoratului şcolar/Ministerului Educaţiei Naţionale.”
    În vederea organizării şi funcţionării reţelei şcolare a unităţilor de învăţământ preuniversitar de stat şi particular de pe raza Municipiului Timişoara, pentru anul şcolar 2020-2021, a fost  adoptată Hotărârea Consiliului Local nr. 591/26.11.2019 prin care a fost  aprobat proiectul organizării şi funcţionării reţelei şcolare a unităţilor de învăţământ preuniversitar de stat şi particular de pe  raza Municipiului Timişoara, pentru anul şcolar 2020-2021 şi s-a solicitat Inspectoratului  Şcolar Judeţean Timiş  Avizul Conform.
   Inspectoratul Şcolar Judeţean Timiş prin adresa cu nr. 16030/16.12.2019, înregistrată la Municipiul Timişoara sub nr. SC2019-33074/18.12.2019 a transmis  Avizul Conform pentru unităţile de învăţământ  preuniversitar  de stat şi privat, în vederea  organizării şi funcţionării  reţelei şcolare  de pe raza  Municipiului Timişoara, pentru  anul şcolar 2020-2021 în structura prevăzută   în anexele 1a, 1b, 2a, 2b şi anume :
1.  Reţeaua  şcolară a unităţilor de învăţământ de stat acreditat de pe raza Municipiului Timişoara prevăzute în   Anexa nr. 1a, care îşi  va  menţine structura din anul  şcolar 2019-2020  respectiv structura  propusă  în proiectul  de reţea  şcolară pentru anul 2020 -2021,  aprobat prin HCL 591/26.11.2019;
2.  Reţeaua şcolară a unităţilor de învăţământ de stat autorizat  de pe raza Municipiului Timişoara  prevăzute în   Anexa nr. 1b care  îşi  va  menţine structura din anul  şcolar 2019-2020  respectiv structura   propusă  în proiectul  de reţea  şcolară pentru anul 2020 -2021,  aprobat prin HCL 591/26.11.2019;
3.  Reţeaua  şcolară a unităţilor de învăţământ particular acreditat de pe raza Municipiului Timişoara, prevăzute în   Anexa nr. 2a care  şi-a  modificat  structura   propusă  în proiectul  de reţea  şcolară pentru anul 2020 -2021,  aprobat prin HCL 591/26.11.2019 prin includerea Scolii Primare „Wendy Kids”, ca urmare a acreditării  conform  OMEN nr. 4667/31.17. 2019.
4. Reţeaua şcolară a unităţilor de învăţământ particular autorizat de pe raza Municipiului Timişoara prevăzute în   Anexa nr 2b care şi-a  modificat structura   propusă  în proiectul  de reţea  şcolară pentru anul 2020 -2021,  aprobat prin HCL 591/26.11.2019 prin  exluderea Scolii Primare „Wendy Kids”, care a fost înclusă în Anexa nr. 2a  urmare a acreditării şi  prin excluderea Grădiniţei cu Program Prelungit „Kindergarten Minissa”  Grădiniţei  cu Program Prelungit „Planeta Piticilor” Timişoara, Grădiniţei cu Program Prelungit „Fluturaşul lui Bobiţă” Timişoara, prevăzute în Anexa nr. 2c , pentru care  Inspectoratul Şcolar Judeţean Timiş a respins acordarea Avizului Conform datorită nerespectării Ordinului Ministerului Educaţiei Naţionale nr. 4044/2019  cu privire la  obligaţia  acestora  de a depune  solicitare la ARACIP în vederea  evaluării externe , etapă  premergătoare acreditării, în peroioada 01.09.2019- 01.12.2019, conform calendarului impus  de ordinal mai sus menţionat.
    Totodată Inspectoratul Şcolar Judeţean Timiş  a comunicat  lista  unităţilor  de învăţământ pentru activităţi extraşcolare, centrele de excelenţă şi cluburile sportive şcolare din Municipiul Timişoara  prevăzute în Anexa nr. 3,  în conformitate cu prevederile art. 26 alin 3) din Metodologia aprobată prin Ordinul nr.5090/09.09.2019 al Ministerului Educaţiei Naţionale.
   Ţinând cont de situaţia de fapt  şi drep se impune crearea cadrului legal  pentru funcţionarea reţelei  şcolare a unităţilor de învăţământ preuniversitar de stat şi particular  de pe raza Municipiului Timişoara, pentru anul şcolar 2020-2021,  prin  adoptarea unei hotărâri de consiliu local.
2. Concluzii
   Având în vedere cele prezentate mai sus, considerăm necesară şi oportună promovarea proiectului de hotărâre privind aprobarea  organizării şi funcţionării reţelei  şcolare  a unităţilor de învăţământ preuniversitar de stat şi particular  de pe raza Municipiului Timişoara, pentru anul şcolar 2020-2021

